Llanberis

**Llanberis** er en landsby, et samfunn og en valgkrets i Gwynedd, nordvest i Wales, på den sørlige bredden av innsjøen Llyn Padarn og ved foten av fjellet Snowdon, det høyeste i Wales. Det er et senter for utendørsaktiviteter i Snowdonia, som eksempelvis fotturer, fjellklatring, klatring, terrengsykling og ponniridning, samt vannsport som dykking. Samfunnet omfatter også den lille landsbyen Nant Peris, lokalisert på bunnen av fjellovergangen Llanberis-passet.

Llanberis har fått navnet sitt fra sankt Peris, en tidlig og obskur walisisk helgen. Det er vennskapsby med den italienske byen Morbegno i Lombardia.

## Demografi
Befolkningen i Llanberis i 2021 utgjorde 2023 innbyggere. Antallet er estimert til 1988 innbyggere for 2024.

## Historie

Ruinene av festningen Dolbadarn Castle er lokalisert over landsbyen. Festningen fra 1200-tallet ble bygget av Llywelyn den store for å bevokte foten av Llanberis-passet. Festningen var viktig både militært og som et symbol på Llywelyns makt og autoritet. Festningen har et stort steintårn, som har blitt omtalt som «det fineste bevarte eksemplet på et walisisk rundtårn». Det er nå en vernet bygning av grad I, og har vært emne for malerier av som ble malt av Richard Wilson og J.M.W. Turner.

Det er også to kirker, St. Padarn-kirken, bygget i 1884-1885, som er vernet av grad II*, og kapellet i Capel Coch.

På 1700-tallet var Llanberis hjemmet til den legendariske sterke og mangfoldige kvinnen Marged ferch Ifan. Hun var harpist, bryter, vertshusholder, roer, snekker, båtbygger, smed og jeger. Hun var gjenstand for sanger og historier som beskriver hennes sagnomsuste evner.

Landsbyen vokste opprinnelig opp rundt industri med steinbrudd for å utvinne skifer. Siden steinbruddene ble nedlagt på 1930-tallet har området opplevd en gjenoppblomstring basert på turisme. En annen stor lokal arbeidsgiver er Dinorwig kraftstasjon.

## Språk

I følge Storbritannias folketelling 2021 kan 69,5 prosent av alle vanlige innbyggere i landsbyen over 3 år i Llanberis snakke walisisk. 79,6 prosent av befolkningen oppga at de kunne snakke, lese, skrive eller forstå walisisk. Folketellingen i 2011 oppga at 74,7 prosent av alle vanlige innbyggere i alderen 3 år og eldre i landsbyen kunne snakke walisisk.

Per oktober 2018 snakket omtrent 56 prosent av elevene på landsbyens barneskole (Ysgol Dolbadarn) walisisk hjemme.

## Lokale severdigheter
Interessante steder i og i nærheten av landsbyen er blant annet Snowdon Mountain Railway, en smalsporet, tannstangbane opp fjellet Snowdon; National Slate Museum som er dedikert til bevaring og visning av historiske gjenstander fra skiferindustrien i Wales; Llanberis Lake Railway er en smalsporet kulturarvsjernbane som går 4 km langs den nordlige bredden av Llyn Padarn i Snowdonia nasjonalpark; Omvisninger i Dinorwig kraftstasjon er også tilgjengelige fra et spesialbygd besøkssenter.

Landsbyen er et vanlig utgangspunkt for bestigninger av Snowdon langs turstien Llanberis Path. Selv om det er den lengste ruten, er det den minst anstrengende bestigningen, og følger i stor grad linjen til Snowdon Mountain Railway. Dette gjør den til den mest populære turruten på fjellet.

## Bilder

(Barcelona) View across Llanberis Lake toward Snowdon c.1799-1800 - William Turner - Tate Britain.jpg| *Utsikt over Llanberis-sjøen mot Snowdon*, ca .1799-1800 - maleri av William Turner (ikke J.M.W. Turner) - Tate Britain
Llanberris & Snowden, Caernarvonshire.jpeg|Llanberris, ca. 1850. Fargetrykk på litografi.
St. Padarns Church, Llanberis (geograph 2803408).jpg|St. Padarns kirke.


## Referanser


## Eksterne lenker
* 
* Llanberis Tourism
* Llanberis Mountain Rescue, nettstedet til Wales' travleste fjellredningsteam